text:
Yo Moke Kritikè Bwat Zosman Yo
Nòt editè a: Zosyè yo pale nan atik sa a se menm zosyè yo te dekri nan Seksyon Istwa nimewo novanm 2007 Semans Verite a.
Lane pase, nou te pale sou yon dekouvèt estrawòdinè—yon bwat zosman (zosyè) ki te make nan lang Arameyen: ‘Jak [nan reyalite Jakòb/Yaakob], pitit Jozèf, frè Jezi.’1 Sa te etonan, paske pandan non papa a te ajoute kèkfwa sou zosyè, yo pa’t’ konn mansyone konsènan yon frè. Sa siyifi frè a te dwe yon moun ra enpòtans.
Pwofesè Andre Lemè moun Pari, yon espesyalis nan enskripsyon ansyen, te afime ekriti a vrè, otantik. Prèv solid te enkli patin lan (depo ki fòme sou objè ansyen), paske sa te nan lèt yo tou, sa ki eskli tout manèv falsifikasyon modèn.
Sepandan, nou konseye kont eseye pwouve Bib la pa nenpòt akeyoloji ‘solisyon mirak,2 paske, tankou syans, sa se yon antrepriz1 lòm fayib. Nou p’ap janm kapab gen tout enfòmasyon an. E efektivman, tankou nou rapòte nan de nimewo pita, Otorite Objè Ansyen Izrayèl (OOAI) yo te rejte deklarasyon yo kòm yon manèv falsifikasyon.3 Pa egzanp, yo te deklare ke enkripsyon an koupe atravè patin lan. Tou, nan finisman jiyè, polis Izrayèl te arete mèt zosyè a, yon koleksyonè objè ansyen, Odèd Golan, kòm ‘sispèk’ manèv falsifikasyon.
Men kounyeya, yo moke kritikè yo! Doktè Lemè, nan Revi Akeyoji Biblik la, ke yo pa egzakteman konnen pou konsèvatis teyolojik, reprimande sevèman rapò OOAI4 a. Pou yon rezon, li te remake tandans klè antikretyen nan komite OOAI a, e yon mank nenpòt savan kretyen oubyen nenpòt savan Nouvo Testaman nenpòt lafwa. Tou, yonn nan espè prensipal yo nan komite a, Doktè Tal Ilan, pa’t’ kalifye nan enskripsyon grave oubyen paleyografi dapre pwòp deklarasyon li, kontrèman ak Doktè Lemè. Menm pi mal, manm komite OOAI a ki te yon espè, Pwofesè Woni Rik, te konkli:
“Li parèt ke chak nan karakteristik enskripsyon yo, tankou sa detaye anwo, e yo tout ansanm, san okenn esepsyon, endike yon enskripsyon otantik finisman peryòd Dezyèm Tanp (sitou premye syèk [apre Jezi Kris]).
Sepandan Doktè Rik te chwazi rejte prèv ki te’sòti nan pwòp domèn li an favè yon lòt deklarasyon ke patin lan te dekape pita. Men Doktè Lemè montre ke patin deklare sa a te senpleman rezilta netwayaj zosyè a, pandan ke patin otantik la te grave sou lèt yo. Sa te sanble pwoblèm lan ak komite a—dout yo te soulve yo te’sòti andeyò pwòp domèn espesyalite yo.
Yon lòt savan prensipal ki defann otantisite enskripsyon an se Doktè Ben Witèringtonn, pwofesè Nouvo Testaman nan Seminè teyolojik Asbouri.5 Li te soutni deklarasyon Doktè Lemè a, e montre tou ke polis Izrayèl anvan lontan te libere Golan, e poko pote akizasyon fòmèl kont li. Doktè Witèringtonn montre tou ke’tès iltravyolè montre ke enskripsyon an konfonn dwat fè yon’sèl ak sifas bwat la, sa ki sigjere ke li ansyen menm jan ak zosyè a li menm. Tou, fant, ki devlope diran syèk yo e ki plen ak depo, travèse kèk nan lèt yo. E ak etònman rapò OOAI a te admèt ke non ‘Jezi’ a kapab otantik, lè yo konsidere ke si yon bagay ta dwe fòje, nou kwè se ta dwe sa, pandan ke non moun zosman li yo te antere a (Jak) pa ta sa.
Nan konklizyon, prèv la montre otantisite enskripsyon an. Konsa, se sipò solid pou egzistans Jezi istorik la, e ke Li te gen yon’tèl enpòtans espesyal ke Li te dwe mansyone kòm yon frè sou yon zosyè. Men ankò, nou vle di ke lafwa yon moun pa dwe baze sou atifak men sou Pawòl Bondye a.
Referinţe şi note
- Down, D., Deklarasyon Jak yo: ‘Nouvo’ twouvaj sansasyonèl sigjere yon relik enpòtans istorik enkwayab, Creation 25(2):16–18, 2003. Întoarcete la text.
- Ham, K., Rechèch ‘solisyon mirak’: Poukisa defansè kreyasyon sanble souvan twò rapid pou kwè ‘prèv’ pi resan yo? Creation 25(2):34–37, 2003. Întoarcete la text.
- Kontwovès bwat zo ‘Jak’, Creation 25(4):7, 2003. Întoarcete la text.
- Lemaire, A., Zosyè modèn, rapò Otorite Moniman Ansyen Izrayèl pwofondeman defòme, Biblical Archaeology Review, November–December 2003,  . Întoarcete la text.
- Witherington, B., Zo kontestasyon: rezon ki fè mwen toujou panse bwat zo Jak la san dout otantik, Christianity Today, October 2003,  . Întoarcete la text.


c: text/html

text:
Tsounami
Ankouraje lòt yo aji lè ou trase yon egzanp pou tèt ou, Angajman pou Prepare epi fè lòt yo konnen sa!
Tsounami (ki pwononse tsou-na-mi), ki rele tou vag sismik lanmè (yo rele pa erè "radmare"), se yon seri gwo vag lanmè ki kreye akòz pètibasyon anba dlo a tankou yon tranblemanntè, glisman teren, eripsyon vòlkan,oswa meteyorit. Yon tsounami kapab deplase sou yon distans 100 mil pa èdtan nan oseyan lib la, epi li kapab rive nan tè avèk vag lanmè ki gen yon wotè 100 pye oswa plis.
Nan zòn kote tsounami a kòmanse, vag lanmè yo ap deplase sou deyò pou ale nan tout direksyon. Depi vag lanmè ap rive nan rivaj la, li konstwi an wotè. Topografi litoral la ak fon oseyan an ap enfliyanse gwosè vag lanmè a. Ka gen plis pase yon vag lanmè, epi sa ki vini apre a ka pi gwo pase sa ki vini anvan an. Sa rezon sa a ki fè yon ti tsounami nan yon plaj kapab yon vag lanmè jeyan sou yon distans kèk mil.
Tout tsounami yo ka danjere, menmsi yo pa ka domaje tout litoral yo frape. Yon tsounami kapab frape nenpòt kote toutolon pifò litoral Etazini. Tsounami ki fè plis destriksyon yo te fèt toutolon lakòt California, Oregon, Washington, Alaska ak Hawaii.
Mouvman fon oseyan ki asosye avèk tranblemanntè kreye tsounami yo souvan. Si gen yon gwo tranblemanntè oswa glisman teren toupre lakòt la, premye vag lanmè ki nan yon seri kapab rive sou plaj la nan kèk minit, menm anvan yo bay yon avètisman. Zòn yo nan pi gwo risk si yo mwens pase 25 pye anwo nivo lanmè a ak nan yon distans yon mil avèk litoral la. Nwayad se kòz lanmò pi komen ki asosye avèk yon tsounami. Vag lanmè tsounami ak dlo k ap desann nan ap fè anpil dega nan estrikti ki nan zòn elan an. Lòt danje yo gen ladan inondasyon, kontaminasyon dlo potab, ak dife nan liy gaz oswa nan tank ki eklate.
Anvan yon Tsounami
Bagay ki anba la yo se bagay ou kapab fè pou pwoteje tèt ou, fanmi ou ak byen ou kont konsekans yon tsounami:
- Pou kòmanse prepare, ou ta dwe prepare yon twous rezèv pou ijans epi ou ta dwe è yon plan kominikasyon pou fanmi ou.
- Pale avèk tout moun lakay ou sou sa pou fè si ta gen yon radmare. Kreye epi pratike yon plan deplasman pou fanmi ou. Si ou abitye ou avèk plan an sa ka sove lavi ou. Ou dwe kapab swiv wout pou deplase a lannwit ak pandan move tan. Ou ta dwe kapab rive kote ou prale a san pwoblèm apye nan 15 minit. Si ou pratike plan ou sa ap fè ou reyaji plis nan repons apwopriye a, sa k ap fè ou reflechi mwens pandan yon vrè ijans.
- Si plan evakyasyon lekòl la mande ou pou ale chèche pitit ou yo nan lekòl la oswa yon lòt kote. Sonje liy telefòn yo pandan yon siveyans oswa avètisman pou tsounami ka twò chaje, epi wout pou ale epi sòti nan lekòl yo ka bloke.
- Ou dwe konnen sistèm avètisman ak plan katastwòf kominote ou, ansanm avèk wout pou chape yo.
- Konnen wotè lari ou anwo nivo lanmè a ak distans lari ou avèk lakòt oswa avèk lòt dlo ki nan risk pou monte. Lòd pou deplasman an ka baze sou chif sa yo.
- Si ou se yon touris, abitye ou avèk pwotokòl lokal yo pou deplasman lè gen tsounami. Ou ka anmezi pou deplase san pwoblèm pou ale nan twazyèm etaj ak nan etaj ki pi wo nan bilding otèl ki bati avèk beton ak fè.
- Si gen yon tranblemanntè, epi ou nan yon zòn lakòt, louvri radyo ou pou konnen si gen yon avètisman pou tsounami.
Konnen Tèm yo
Abitye ou avèk tèm sa yo pou ede ou idantifye yon danje tsounami:
Avètisman
Yo bay yon avètisman pou tsounami lè pral genyen oswa lè yo prevwa yon tsounami ki gen posiblite pou kreye inondasyon jeneral. Avètisman yo alète piblik la pou fè yo konnen li posib pou gen inondasyon danjere sou lakòt la k ap vini avèk kouran puisan, epi ki ka kontinye pandan plizyè èdtan apre li fèk rive. Avètisman yo alète ofisyèl jesyon ijans yo pou pran mezi pou tout zòn ki gen danje tsounami a. Ofisyèl lokal yo ka pran mezi apwopriye ki ka gen ladan deplasman moun ki nan zòn lakòt altitid ba, epi re-pozisyònman bato yo nan dlo fon lè gen tan pou fè san pwoblèm. Yo ka chanje avètisman yo, yo ka ajiste yo sou plan jewografik, yo ka diminye yo, oswa yo ka anile yo. Pou alèt la imedyatman li posib, nòmalman premye avètisman yo baze sèlman sou enfòmasyon sismik.
Konsèy
Yo bay konsèy sou tsounami lè pral genyen oswa lè yo prevwa yon tsounami ki ka kreye gwo kouran oswa vag lanmè ki danjere pou moun ki nan dlo oswa ki pi pre dlo. Menas la ka kontinye pandan plizyè èdtan apre lè li fèk rive, men yo pa prevwa gwo inondasyon pou zòn ki anba yon konsèy. Ofisyèl lokal yo ka pran mezi apwopriye ki ka gen ladan fèmti plaj yo, deplasman moun ki nan pò ak nan marina yo, epitou re-pozisyònman bato yo nan dlo fon lè gen tan pou fè sa san pwoblèm. Nòmalman, konsèy yo chanje pou kontinye konsèy la, yo agrandi yo/diminye zòn ki afekte yo, yo chanje yo avèk yon avètisman, oswa yo anile konsèy la.
Siveyans
Yo bay yon siveyans pou tsounami pou alète ofisyèl jesyon ijans yo ak piblik la sou yon evènman ki ka afekte zòn ki anba siveyans lan annapre. Yo ka chanje zòn ki anba siveyans lan pou fè li vin yon avètisman oswa yon konsèy – yo ka anile li - selon dènye enfòmasyon yo ak analiz. Poutèt, ofisyèl jesyon ijans yo ak piblik la ta dwe prepare pou fè aksyon. Nòmalman, yo bay siveyans yo selon enfòmasyon sismik san yo pa konfime pral gen yon tsounami k ap fè gwo destwiksyon.
Bilten Enfòmasyon
Yo bay yon bilten enfòmasyon sou yon tsounami pou fè ofisyèl jesyon ijans yo ak piblik la konnen te gen yon tranblemanntè, oswa yo bay yon avètisman, yon siveyans oswa yon konsèy pou tsounami pou yon lòt seksyon oseyan an. Nan pifò ka yo, yo bay bilten enfòmasyon yo pou endike pa gen menas yon tsounami ki ka fè gwo destwiksyon, epi pou anpeche deplasman san nesesite lè yo ka santi tranblemanntè a nan zòn lakòt yo. Nan sitiyasyon ki apwopriye, yo ka bay avètisman sou posiblite pou tsounami lokal ki ka fè anpil destwiksyon. Yo ka re-bay bilten enfòmasyon avèk lòt enfòmasyon menmsi yo pa fè chanjman nan mesaj sa yo. Men, yo ka bay yon siveyans, yon konsèy, oswa yon avètisman pou zòn nan, si li nesesè, apre lè analiz ak/oswa dènye enfòmasyon yo vin disponib.
Pandan yon Tsounami
- Swiv lòd otorite yo bay pou deplasman, epi deplase imedyatman. Ale avèk bèt kay ou.
- Ale nan tè kote sòl la pi wo imedyatman. Chwazi zòn ki 100 pye (30 mèt) anwo nivo lanmè a, oswa ale sou yon distans apeprè 2 mil (3 kilomèt) kote ki gen tè, lwen avèk litoral la. Si ou pa kapab ale wo oswa lwen konsa, ale wo oswa lwen kote ou kapab. Chak pye ou fè nan tè oswa nan sòl ki wo ka fè yon diferans.
- Rete lwen plaj la. Pa janm ale sou plaj la pou siveye yon tsounami k ap vini. Si ou kapab wè vag lanmè ou twò pre pou deplase ladan. PRIDANS - Si gen gwo retrè nan dlo a lwen litoral la, sa se avètisman pou kalite tsounami, epi ou ta dwe konsidere sa. Ou ta dwe deplase imedyatman.
- Sove tèt ou - pa sa ou posede.
- Sonje pou ede vwazen ou yo ki ka bezwen asistans espesyal - tibebe, granmoun aje ak moun ki gen pwoblèm aksè oswa pwoblèm fonksyonèl.
Apre yon Tsounami
- Retounen lakay ou sèlman apre otorite lokal yo di ou pa gen pwoblèm pou fè sa. Yon tsounami se yon seri vag lanmè ki kontinye pandan anpil èdtan. Pa sipoze pa gen danje apre yon vag lanmè. Pwochen vag lanmè a ka pi gwo pase premye a.
- Ale nan yon abri piblik yo bay si yo te di ou pou deplase, oswa si ou santi ou pa gen sekirite pou rete lakay ou. Voye tèks SHELTER + Kòd postal ou nan 43362 (4FEMA) pou jwenn abri ki pi pre nan zòn ou (egzanp: shelter 12345).
- Evite zòn katastwòf la. Prezans ou ta ka nuizib pou operasyon repons pou ijans lan, epitou sa ta ka mete ou nan lòt risk nan rès efè inondasyon yo.
- Rete lwen debri ki nan dlo a; li ka reprezante yon danje pou sekirite moun oswa pou bèt kay.
- Tcheke tèt ou pou chòk, epi chèche premye swen jan li nesesè anvan ou ede moun ki pran chòk oswa moun ki bloke.
- Si yon moun bezwen sekou, rele pwofesyonèl ki gen bon ekipman pou bay èd la. Anpil moun jwenn lanmò yo oswa yo pran chòk pandan y ap eseye bay lòt moun sekou.
- Ede moun ki bezwen asistans espesyal—tibebe, granmoun aje, moun ki pa gen sèvis transpò, moun ki bezwen pou aksè oswa bezwen fonksyonèl, ak gwo fanmi ki ka bezwen lòt èd nan yon sitiyasyon ijans.
- Kontinye itilize yon Radyo Metewolojik NOAA oswa kapte yon estasyon Gad-Kòt oswa yon estasyon radyo oswa televizyon lokal pou jwenn dènye enfòmasyon yo.
- Rete lwen nenpòt bilding ki gen dlo toutotou li. Dlo tsounami kapab lakòz planche yo fann oswa miray yo tonbe.
- Itilize anpil pridans lè w ap re-antre nan bilding yo oswa nan kay yo. Dlo inondasyon ki vini nan tsounami ka te domaje bilding kote ou te mwen espere sa. Siveye chak kote w ap mete pye ou avèk anpil prekosyon.
- Pou pa pran chòk, mete rad pwoteksyon, epi pran anpil prekosyon lè w ap netwaye.
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye epi prepare pou yon tsounami ak sou fason pou konnen resous ki disponib yo:
- Pwogram NOAA pou Tsounami
- Ajans Federal pou Jesyon Ijans
- Lakwa-Wouj Ameriken
- USGA Pacific Coastal & Marine Science Center
KOUTE OFISYÈL LOKAL YO
Aprann kichòy sou plan pou ijans gouvènman eta a ak gouvènman lokal kreye nan zòn ou. Nan nenpòt ijans, toujou koute enstwiksyon ofisyèl jesyon ijans lokal yo bay.

robotstxt: allowed

filter: keep


text:
NEW YORK – Dat limit 28 janvye a ap rive pou moun ki te viktim nan Ouragan Sandy ki nan 13 konte New York gouvènman an deziyen yo pou enskri nan Ajans Federal pou Jesyon Ijans pou jwenn èd akòz katastwòf la.
FEMA
Asistans federal pou katastwòf pou moun ak fanmi yo kapab gen ladan lajan pou asistans pou lokasyon, reparasyon enpòtan nan kay, pèt byen pèsonèl, ak lòt bezwen serye ki asosye avèk katastwòf ki pa garanti nan asirans.
Prèske 261,000 Nouyòkè te kontakte FEMA pou jwenn èd oswa enfòmasyon, epitou nou te apwouve sibvansyon pou plis pase $827 milyon dola antou pou asistans endividyèl.
Dat limit lan afekte moun ki viktim nan Ouragan Sandy epi k ap viv nan konte gouvènman an deziyen pou jwenn èd piblik: Bronx, Kings, Nassau, New York, Orange, Putnam, Queens, Richmond, Rockland, Suffolk, Sullivan, Ulster ak Westchester.
Fason pou enskri nan FEMA:
- Enskri sou Entènèt nan sitwèb www.DisasterAssistance.gov.
- Nan telefòn entèlijan oswa nan tablèt enfòmatik nan sitwèb m.fema.gov.
- Rele 866-333-1796 oswa (TTY) 800-462-7585.
- Pou Relè 711 oswa Sèvis Relè nan Videyo (VRS), rele 800-621-3362.
- Nimewo telefòn gratis yo fonksyone 24 èdtan pa jou, sèt (7) jou pa semèn, jouk lè gen lòt avi.
Administrasyon Ti Biznis Ameriken
Nou ankouraje moun ki viktim yo ki te enskri nan FEMA epi ki te resevwa yon aplikasyon pou prete lajan nan SBA pou yo ranpli aplikasyon an epi pou voye li tounen. Enfòmasyon yo kapab ede ou jwenn lòt èd FEMA. Pèsòn pa gen obligasyon pou aksepte prete lajan an.
SBA te apwouve plis pase $420 milyon dola nan prè pou kay ak biznis yo.
Dat limit pou voye aplikasyon SBA a tounen se 28 janvye, menm jan ak dat limit pou enskri nan FEMA.
Èd SBA gen ladan:
- Prè pou Kay yo akòz Katastwòf la – Prè pou pwopriyetè kay oswa pou lokatè repare oswa ranplase byen imobilye oswa byen pèsonèl ki domaje nan katastwòf la. Lokatè yo kalifye pou byen pèsonèl yo pèdi, tankou otomobil.
- Prè pou Biznis akòz Katastwòf la – Prè pou biznis yo pou repare oswa pou ranplase byen ki domaje, tankou byen imobilye, envantè, materyèl, machinri ak ekipman. Biznis nenpòt dimansyon yo ka aplike. Sèten òganizasyon prive non-komèsyal ka kalifye tou.
- Prè pou Domaj Ekonomik akòz Katastwòf la – Prè pou fon woulman pou ede ti biznis yo, ti koperativ agrikòl, ti biznis ki angaje nan akwakilti, ak pifò òganizasyon prive non-komèsyal yo satisfè obligasyon finansye yo pa kapab satisfè akòz katastwòf la. Dat limit pou aplikasyon pou prete lajan pou domaj ekonomik se 31 jiyè.
Pou jwenn plis enfòmasyon sou Ouragan Sandy New York ale sou Entènèt nan sitwèb ki nan lang Kreyòl Asiyen nan www.fema.gov/sandy-kreyolayisyen.


text:
KI SA MICIVIH YE ?
MICIVIH vle di: Misyon Sivil
Entènasyonal an Ayiti. Se nan mwa
fevrye lane 1993, sou demann prezidan
Aristid ak nan kad efò Kominote
Entènasyonal-la tap fè pou rezoud krIz
peyi d Ayiti a, Oganizasyon Nasyonzini
(ONU) ak Oganizasyon Leta Ameriken
(OEA) te kreye li.
Depi dat sa-a, li te blije kite peyi-a de fwa:
nan mwa oktòb 1993 ak jiyè 1994 pou
rezon sekiritie. Misyon-an rekòmanse
travay nan peyi-a depi 26 oktòb 1994.
KI KALITE MOUN KI LADAN L?
[MICIVIH gen 64 obsèvatè ki soti nan plis
pase 50 nasyon epi ki gaye nan tout peyi-a. Gen 7 ekip MICIVIH pou 9 depatman
peyi-a. Ekip Nò a kouvri Nòdès ak
Nòdwès.]
KI SA MICIVIH DWE REGLE NAN PEYI-A ?
MICIVIH resevwa lòd:
MICIVIH gen pouvwa pou li:
OTORITE PEYI-A ?
Selon sa ki di nan manda MICIVIH a,
otorite peyi a pran angajman pou yo bay
Misyon-an tout fasilite li bezwen ak tout
enfòmasyon li mande. Epi otorite yo pa
gen dwa bal pwoblèm nan kad travay li.
Yon lòt bò, otorite ayisyen-yo pa gen dwa
arete ni fèmen nan prizon okenn anplwaye
Misyon-an, ni sezi pyès ak dokiman li gen
nan men l, ni tou anpeche li kominike
avèk radyo oubyen tout lòt mwayen
kominikasyon.
Otorite-yo pa gen dwa tou anpeche manm
Misyon an deplase nan tout peyi-a ni
anpeche yo vizite prizon yo.
Poun fini, Misyon-an fèt pou li bay otorite
ayisyen-yo bon jan konsèy sou tout
keksyon ki rantre nan kad manda li.
KI DIFERANS KI GENYEN ANT MICIVIH AK MANUH ?
MICIVIH genyen yon manda ki pa menm
ak pa MANUH a. MANUH gen ladan l
militè ak polis sivil, alòske MICIVIH gen
sivil sèlman ladan l. Sepandan, MICIVIH
ap travay nan bon jan relasyon avèk
MANUH. Menm jan avèk MANUH, se
Reprezantan Espesyal Sekretè Jeneral
Nasyonzini-a ki ap sipèvize MICIVIH tou.
KI BO YO KA KONTAKTE MICIVIH?
Biwo santral MICIVIH chita nan Kalfou
Wout Delma ak Delma 31. MICIVIH gen
biwo tou nan:
Si yon moun bezwen plis enfòmasyon sou
biwo sa yo, li ka rele nan:
23-4027
23-4044
RESPEKTE DWA MOUN
MICIVIH
Misyon Sivil Entènasyonal an Ayiti, OEA/ONU
P.O. Box 1602
Port-au-Prince
HAITI


text:
WASHINGTON, DC— Jeneral retrete ameriken Norman Schwarzkopf, ki te kòmande fòs koalisyon alye Lèzetazini pandan Lagè Gòlfla, mouri jedi, dapre sa yon gwo responsab ameriken anonse. Li te gen 78 tan.
Apre Irak te anvayi Kowet an 1990, jeneral Schwarzkopf te dirije miz’an plas yon fòs koalisyon entènasyonal 700.000 mil sòlda. 17 janvye 1991, twoup li tap kòmande yo te tanmen yon kanpay aeryen anviwon 6 semèn kont fòs irakyen yo, anvan yon atak pa tè ki pat pran lontan pou dechouke fòs Saddam Hussein yo nan Kowet.
Ansyen prezidan George H. W. BUSH, ki entène lopital, deklare jeneral la “ se yon bon jan patriyòt e youn nan pi gran lidè militè jenerasyon li-a ».
Misye Schwarzkopf te etidye nan Akademi Militè Lèzetazini an e li te diplôme an 1956, dapre sa ansiklopedi britanik sou entènèt la ekri. Jeneral Norman Schwarzkopf te pran retrèt li nan mwa out 1991 e li kite yon liv li rele « It Doesn’t Take Hero :Ou Pa bezwen nesesèman yon Ewo » yon liv kote li prezante pwòp byografi li, jeneral Norman H. Schwarzkopf.


text:
Ann aksepte envitasyon Sovè a pou nou vin jwenn ni an. Annou bati lavi nou sou yon fondasyon solid ak asire.
Jou 17 Oktòb 1989 la, pandan m t ap kondui retounen lakay apre travay, mwen te rive bò limyè sikilasyon ki nan entèseksyon ri Market ak Beale la nan San Francisco, Californie. Nan menm moman an, m te santi machin nan sekwe e m te panse nan tèt mwen: “Siman m gen yon kawotchou plat.” Kòm machin nan te kontinye ap sekwe, m te remake yon bis tou pre m nan, e m te panse : “Bis sa a frape m!” Epi machin nan te sekwe pi plis toujou e m te panse “Siman tout kat kawotchou yo plat! ” Men se pat kawotchou plat ni bis la– sete yon gwo tramblemandtè! Alòske m te rete sou limyè wouj la, te gen mouvman ale vini sou asfàlt la, tankou vag lanmò k t ap woule desann nan Markeet Street. Anfas mwen, te gen yon gwo bilding ki t ap sekwe de bò, e brik te kòmanse tonbe soti nan yon ansyen bilding agoch mwen pandan tè a t ap kontinye tranble.
Tranblemandtè Loma Prieta a te frape zòn San Francisco Bay a vè 5:04 jou aprèmidi sa a e l te kite jiska douz mil moun sanzabri.
Tranblemandtè a te fè gwo dega nan Baie San Francisco a, espesyalman nan teren enstab San Francisco ak Oakland yo. Nan San Francisco, katye Marina a te konstwi sou yon teren ranblè ki te fèt avèk yon melanj sab, tè, dekonb, ak lòt materyo ki te gen gwo pousantaj dlo souteren. Yon pati nan ranblè sa yo te konpoze pa debri yo te jete nan baie San Francisco a apre tranblemandtè 1906 la.”1
Apeprè an 1915, yo te bati apatman sou teren an. Nan tranblemandtè 1989 la, sòl frajil plen dlo sa a, ki te konpoze pa labou, sab ak debri yo te vin transfòme an yon mas likid, ki te fè bilding yo tonbe. Tou senpleman, bilding yo pa t bati sou yon fondasyon asire.
Tranblemandtè Loma Prieta a te gen repèkisyon nan lavi anpil moun, enkli pa mwen. Lè m ap panse sou evenman jou sa a, sa konfime nan lespri m ak nan kè m ke pou nou kapak reziste anba tanpèt, tranblemandtè, ak kalamite lavi yo, nou dwe bati sou yon fondasyon asire.
Pwofèt Nefit la, Elaman, te klèman eksprime enpòtans pou nou bati lavi nou sou yon fondasyon asire, ki se fondasyon Jezikri a: “Epi kounyeya, pitit gason m yo, sonje, sonje se sou wòch Redanmtè nou an, ki se Kris la, Pitit Gason Bondye a, nou dwe bati fondasyon nou; konsa, lè dyab la voye gwo van li yo, wi, pik li yo nan toubiyon an, wi, lètout lagrèl li yo ak gwo siklòn li yo vin bat nou, li p ap gen pouvwa sou nou pou l trennen nou desann nan gouf mizè akmalè etènèl la, poutèt sou wòchnou bati a, ki se yon bon fondasyon, lèzòm pa kapab tonbe siyo bati sou fondasyon sa a” (Elaman 5:12).
Nan preparasyon ak elaborasyon tanp modèn n ap bati yo, nou pote anpil atansyon sou desine, konstwi, ak itilize materyèl konstriksyon. Gen etid sòl ak jeneyaloji konplè ki fèt sou teren kote pou yo bati yon tanp. Yo fè etid sou van, lapli, chanjman tanperati nan zòn nan pou ke, lè tanp lan fini, li ka reziste non sèlman anba tanpèt ak klima zòn nan, men tou, tanp lan prepare e l pozisyone pou l reziste anba tranblemandtè, siklòn, inondasyon, ak lòt kalamite natirèl ki ka rive sanzatann yo. Nan anpil tanp, yo plante pilye beton oubyen asye byen fon nan sòl la pou asire fondasyon tanp la.
Menmjan ak desinatè ak konstriktè nan tan pa nou yo, bon Papa eman nou an ki nan syèl la ak Pitit gason l lan prepare plan, zouti, ak lòt mwayen pou nou itilize pou nou bati ak estriktire lavi nou pou l ka fèm e inebranlab. Plan an se plan sali a, gwo plan bonè a. Li prezante pou nou you imaj ak yon konpreansyon klè sou kòmansman an ak fen an, ak etap esansyèl yo, ki gen ladan òdonans ki nesesè pou chak pitit Papa nou ki nan syèl la pou yo kapab retounen nan prezans li pou al viv avèk li pou tout tan yo.
Lafwa, repantans, batèm, don Sentespri a, ak pèsevere jiskalafen fè pati plan lavi a. Yo ede nou fòme blòk esansyèl yo pou ankre lavi nou nan Expyasyon Kris la. Yo modle ak soutni soutyen ki sipòte lavi yon moun nan. Apresa, menmjan plan tanp yo gen espesifikasyon ki bay enstriksyon detaye sou fason pou fòme ak entegre eleman esansyèl yo; se menmjan tou lapriyè, li ekriti yo, pran Sentsèn, ak resevwa òdonans esansyèl prètriz yo vin tounen espesifikasyon ki ede entegre ak konsolide fondasyon lavi a.
Balans nan aplike espesifikasyon sa yo trè enpòtan. Paegzanp, nan pwosesis pou fè beton an, yo itilize yon kantite egzak pou sab, gravye, siman, ak dlo pou jwenn yon rezistans maksimòm. Mete yon kantite ki pa kòrèk oubyen retire nenpòt nan eleman sa yo ap febli beton an e li pap kapab ranpli fonksyon enpòtan l dwe ranpli a.
Nan menm fason an, si nou pa gen veye pou n gen yon bon ekilib nan lavi nou nan priyè pèsonèl chak jou ak li ekriti yo chak jou, nan pran fòs chak semèn lè nou pran Sentsèn, e patisipe souvan nan òdonans prètriz tankou òdonans tanp yo, nou menm tou nou riske febli estriktirèlman ak espirityèlman.
Nan yon lèt li te voye bay Efezyen yo, Pòl te pale de yon bagay nou ka aplike pou yon devlopman balanse ak ekilibre nan pèsonalite nou ak nan nanm nou: “Se li menm ki kenbe tout kò kay la kanpe byen fèm, ki fè l grandi pou l tounen yon tanp sakre yo mete apa pou Senyè a” (Efezyen 2:21).
Lapriyè se yonn nan blòk fondasyon enpòtan pou lafwa nou ak karaktè nou. Atravè lapriyè, nou kapab eksprime rekonesans nou, lanmou nou, ak devouman nou pou Bondye. Atravè lapriyè nou kapab soumèt volonte nou anba volonte pa li epi anretou, resevwa fòs pou konfòme lavi nou ansanm avèk ansèyman l yo. Lapriyè se chemen nou ka swiv pou nou chèche enflyans li nan lavi nou, ki se revelasyon.
Alma te enseye: “Mande Senyè a konsèy nan tout sa w ap fè, epi l ap dirije w nan sa ki bon; wi, lè w kouche nan nwit, kouche nan Senyè a,pou l kapab pwoteje w nan dòmi;epi lè w leve nan maten, ranplikè w avèk remèsiman pou Bondye; epi si w fè bagay sa yo, wap leve nan dènye jou a” (Alma 37:37).
Eksprime panse ou, santiman ou ak dezi ou bay Bondye atravè priyè sensè ta dwe osi tou natirèl ak enpòtan pou nou chak ke manje ak respire.
Sonde ekriti yo regilyèman ap fòtifye lafwa nou ak karaktè nou tou. Menmjan nou bezwen manje pou nouri kò fizik nou an, espri nou ak nanm nou ap alimente ak fòtifye lè nou fè yon festen avèk pawòl Kris la jan l ye nan ekri pwofèt yo. Nefi te anseye: “Fè yon festen ak pawòl Kris la yo; paske gade, pawòl Kris yo pral di nou tout bagay nou dwe fè” (2 Nefi 32:3).
Pandan ke li ekriti yo bon an, lekti sèlman pa sifizan pou nou kapte tout anplè ak pwofondè ansèyman Sovè a bay yo. Sonde, medite, e aplike pawol Kris yo jan yo anseye nan ekriti yo, ap pote sajès ak yon konesans ki depase konpreyansyon mòtèl nou. Sa ap ranfòse angajman nou e founi rezèv espirityèl pou nou ka itilize nan tout sitiyasyon.
Youn nan etap ki pi enpòtan nou kapab pran pou fòtifye lavi nou nou e rete tache fèm nan fondasyon Sovè a se pran Sentsèn diyman chak semèn. Òdonans Sentsèn nan ofri chak manm legliz la opòtinite pou medite alavans sou lavi li, pou panse sou sa l fè ak sa l neglije fè ke l bezwen l repanti pou yo, epi apresa pran pen an ak dlo a kòm anblèm sakre an souvni kò ak san Jezikri, yon temwayaj sou Ekspyasyon l la. Si nou fè sa avèk senserite ak imilite, nou renouvle alyans etènèl nou yo, nou pirifye ak sanktifye, e nou resevwa pwomès ke n ap toujou gen Lespri li avèk nou tout tan. Lespri a aji tankou yon mòtye, yon chenn soude ki non sèlman sanktifye nou men ki fè nou sonje tout bagay tou e ki temwaye ankò epi ankò de Jezikri. Pran Sentsèn nan diyman fòtifye ankraj pèsonèl nou sou wòch fondasyon an, ki se Jezikri.
Pandan ministè l la, avèk amou ak klate, Sovè a te ansenye doktrin, prensip ak aksyon ki nesesè pou prezève lavi nou ak ranfòse karaktè nou yo. Nan fen Diskou sou Mòn nan, Li te deklare:
“Se poutèt sa, nenpòt moun ki tande pawòl mwen yo, e ki pratike yo, m ap konpare l avèk yon moun ki gen sajès, ki bati kay li sou yon wòch—
“Lapli tonbe, dlo desann, e van soufle frape kay la; men, li pa tonbe, paske li te bati sou yon wòch.
“Epi tout moun ki tande pawòl mwen yo e ki pa pratike yo ap tankou yon nonm ensanse, ki bati kay li sou sab—
“Lapli tonbe, dlo desann, evan soufle frape kay la; li tonbe e li te tonbe fò” (3 Nefhi 14:24–27; gade tou Matye 7:24–27).
Frè m ak sè m yo, pa gen nou youn ki t ap volontèman bati kay nou, kote n ap travay, oswa kay adorasyon sakre nou yo sou sab, ak debri oubyen san plan ak materyo apwopriye yo. Annou aksepte envitasyon Sovè a pou nou vin jwenn ni an. Annou bati lavi nou sou yon fondasyon fèm ak asire.
Mwen temwaye enbleman ke si nou santre lavi nou sou Jezikri ak Expyasyon l la, e si nou swanyezman suiv plan Li genyen pou bonè nou yo, ki se lapriyè chak jou, etid ekriti chak jou, ak pran Sentsèn diyman chak semèn, n ap fòtifye, n ap fè eksperyans pwogresyon pèsonèl reyèl ak konvèsyon dirab, n ap pi byen prepare pou nou reziste devan tanpèt ak kalamite lavi yo; n ap fè eksperyans lajwa ak bonè yo pwomèt nou yo; epi n ap gen asirans ke lavi nou bati sou yon fondasyon ki asire: yon fondasyon ki pap janm tonbe. Nan non sakre Jezikri, amèn.


text:
Jacques Viau Renaud
Jacques Viau Renaud (Pòtoprens 28 jiyè 1941 - † Sen Domeng, 15 jen 1965 ) se yon powèt ayisyen. Li te reyini ansanm Lagè a konstitusyonèl dominiken ki nan 1965.
Biografy[edite | modifier le wikitexte]
Papa li 'te yon pèsekisyon politik pa diktati nan François Duvalier, emigre ki sot Ayiti ak fanmi li nan Repiblik Dominikèn a nan ane 1958.
Renaud te enterese nan literati ak ki li te eksprime li renmen ak respè pou de nasyon yo ki fòme zile a nan Kiskeya. Nan peyi sa a li te pwofesè nan franse. aktivman ak patisipe nan lavi literè Dominikèn ane swasant yo, lye ak gwoup tankou "Art ak Liberasyon" ak pent Silvano Lora.
Nan kòmansman nan Lagè avril 1965 li te reyini ansanm rebèl yo Dominikèn. Tonbe tire sou li, 15 jen 1965, ak 23 an yo.